Når er det best å reise til Sør-Korea?
Det er generelt mest anbefalt å fly til Sør-Korea for et ferieopphold på vårparten, fra april-juni. I tillegg er det anbefalt å reise om høsten fra september-november. Dette er de sesongene da det er mest sol og minst nedbør. Det er også behagelige temperaturer om våren og høsten, på omtrent 25-28 grader om våren og 15-25 grader om høsten. Om våren springer blomstene ut og det er ekstra vakkert, og det er mange festivaler og arrangementer du kan ta del i. Dette er for eksempel Mungyeong Chasabal Festival som er en keramikkfestival der gamle tradisjoner hedres. Denne tiden er også perfekt for turer som du kan gå i landets nasjonalparker, for eksempel i Songnisan, Seoraksan eller Jirisan. Dette er en populær tid å reise på, så du bør forvente mer turister i vårsesongen. Sommeren er svært varm, og det er også mye regn, på grunn av monsunen som skyller over landet. Men det er uansett en tid der mange drar på stranden, som for eksempel til Haeundae Beach. Etter sommerregnet kommer høsten, der også fargene kommer frem. Dette er også en flott tid å gå turer i nasjonalparkene. Temperaturene er behagelige og du kan ofte gå med bare t-skjorten til langt inn i oktober. Høsten er den nest beste tiden å reise til Sør-Korea.